1. 7. 93 De Europæiske Fællesskabers Tidende Nr. L 159/133 (Retsakter hvis offentliggørelse ikke er obligatorisk) KOMMISSIONEN KOMMISSIONENS DIREKTIV 93/45/EØF af 17. juni 1993 om fremstilling af nektar uden tilsætning af sukker eller honning KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 75/726/EØF af 17. november 1975 om tilnærmelse af medlemsstaternes lovgivning om frugtsaft og visse lignende produkter ()), senest ændret ved direktiv 89/394/EØF (?), særlig artikel 1, nr. 7, litra b), hvori det er fastsat, at nektar af visse frugt- safter med et højt naturligt sukkerindhold kan fremstilles uden tilsætning af sukker, og ud fra følgende betragtninger : De frugter, der er anført i bilaget til direktiv 75/726/EØF under punkt II og IIl, samt abrikoser, kan have et højt naturligt sukkerindhold og dermed de nødvendige egen- skaber i den henseende ; som følge heraf har det, når betingelserne er opfyldt, været tilladt at fremstille frugtnektar uden tilsætning af sukker eller honning; i betragtning af foranstaltningens rækkevidde og virk- ninger er de i dette direktiv fastsatte fællesskabsbestem- melser ikke alene nødvendige men også uundværlige ; medlemsstaterne kan ikke virkeliggøre det opstillede mål enkeltvis ; i øvrigt er der allerede skabt hjemmel for dets virkeliggørelse på fællesskabsniveau i direktiv 75/726/ EØF ; den fortegnelse, der er fastsat i dette direktiv, er i overens- stemmelse med udtalelsen fra Den Stående Levnedsmid- delkomité — () EFT nr. L 311 af 1. 12. 1975, s. 40. () EFT nr. L 186 af 30. 6. 1989, s. 14. UDSTEDT FØLGENDE DIREKTIV : Artikel 1 De frugter, der er anført under punkt II og III i bilaget til direktiv 75/726/EØF, samt abrikoser, må individuelt eller i blandinger anvendes til fremstilling af nektar uden tilsætning af sukker eller honning, når deres naturlige sukkerindhold berettiger dette. Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 1993. De underretter straks Kommissionen herom. 2. Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne. Artikel 3 Dette direktiv er rettet til medlemsstaterne. Udfærdiget i Bruxelles, den 17. juni 1993. På Kommissionens vegne Martin BANGEMANN Medlem af Kommissionen